Boerboelen | Manisa boerboels
februari 25, 2017 Anita	Geef een reactie
december 11, 2016 Anita	Geef een reactie
25.578 spam reacties geblokkeerd door Akismet
This Year : 39100
Total Users : 46562
Total views : 218319
Page generated in 0,520 seconds. Stats plugin by www.blog.ca 37 v.C.–668 n.C.
18 v.C.–660 n.C.
57 v.C.–935 n.C.
17 Julie 1948
100 210 km2 (109de)
38 691 myl2
51 302 044 (26ste)
501,1 / km2 (13de)
1 297,8 / myl2
$1 790 miljard (13de)
$35 485 (29ste)
$1 305 miljard (14de)
$25 975 (29ste)
0,891 (15de) – baie hoog
31,1(109de) – medium
₩ Uitgespreek (Won) (KRW)
Suid-Korea (Koreaans: 대한민국/大韓民國, Daehan Minguk (hulp·inligting)) is 'n republiek in Oos-Asië en is geleë in die suidelike helfte van die Koreaanse Skiereiland. Aan die noordekant grens Suid-Korea met Noord-Korea. Tot en met 1945 was Noord- en Suid-Korea verenig. Aan die weste van Korea is die Geelsee waaroorkant die Volksrepubliek van Sjina geleë en aan die suidooste, oorkant die straat van Korea, is Japan geleë. Die hoofstad van Suid-Korea is Seoel. Seoel is verreweg die grootste stad in Suid-Korea en byna 'n derde van die land se bevolking woon in of om dié stad. Busan is die tweede grootste stad in Suid-Korea. Ander stede is Daegu en Ulsan. Jeju-eiland wat ongeveer 100 km suid van die vasteland is, behoort ook aan Suid-Korea.
Suid-Korea het sowat 50 miljoen inwoners. Suid-Korea se bevolking is oorwegend etnies Koreaans. Koreaans as taal staan onder Koreane bekend as Hangoel. Ongeveer die helfte van die bevolking is nie-godsdienstig, terwyl die oorblywende helfte bestaan uit Christene (29%) en Boeddhiste (26%).
Die stigting van Suid-Korea in 1948 is voorafgegaan deur 'n Japannese besetting sedert 1910 en opgevolg deur 'n Korea-oorlog wat op 25 Junie 1950 uitgebreek het toe Noord-Korea die Suide binnegeval het.
Sedert republiekwording het Suid-Korea vyf groot grondwetlike veranderinge ondergaan wat dié land van outokrasieë en militêre diktature tot 'n volwaardige veelpartydemokrasie gelei het. Sedert 2013 is Park Geun-hye president van Suid-Korea.
Teen die einde van die Korea-oorlog wat in 1950 uitgebreek het, was Suid-Korea een van Asië se armste lande. Sedertdien het die ekonomie merkwaardig vinnig gegroei, veral in die sewentigerjare tot die draai van die eeu. Suid-Korea het tans die 14de grootste ekonomie in die wêreld en is een van die tegnologies gevorderdste lande. Bekende handelsmerke soos Samsung, LG, Hyundai, en Kia, wat wêreldwyd bekend is, is van Suid-Korea afkomstig. Die geldeenheid van Suid-Korea is die Suid-Koreaanse Won (KRW).
3 Provinsiale regering
5 Korea en Suid-Afrika
Aan die einde van die Tweede Wêreldoorlog, het Amerikaanse troepe en troepe uit die Sowjetunie die suidelike en noordelike helftes van die Koreaanse skiereiland onderskeidelik beset. Die Koreaanse skiereiland is effektief langs die 38ste breedtelyn in twee verdeel. Ten spyte van beloftes van 'n onafhanklike en verenigde Korea tydens die 1943 Kaïro Deklarasie het die Koue Oorlog spoedig gelei tot die vestiging van twee afsonderlike regerings: 'n kapitalistiese Suid-Korea en 'n kommunistiese Noord-Korea. Die Sowjet Unie het Kim Il-sung as die Noord-Koreaanse premier aangewys. Terwyl talle Koreane hulle vir nasionale verkiesing beywer het om 'n regeerder vir die hele land te kies, het die Kommuniste geweier om aan die verkiesing deel te neem deur toegang tot Noord-Korea te blokkeer. Gevolglik is demokratiese verkiesings slegs in die Suide gehou en is Syngman Rhee as president verkies en is die Republiek van Korea as 'n legitieme regering deur die Verenigde Nasies erken.
Op 25 Junie 1950 het Noord-Korea die Suide binnegeval met die ondersteuning en goedkeuring van Josef Stalin en Mao Zedong. Dit het gelei tot 'n bloedige oorlog waarin meer as 4 miljoen burgerlikes en soldate gesterf het. Die oorlog staan vandag bekend as die Koreaanse Oorlog. Die Verenigde Nasies het ten behoewe van Suid-Korea ingegryp toe dit blyk dat die Kommunistiese magte die oorhand begin kry het. Noord-Korea is deur sy kommunistiese bondgenote gesteun en Sjina het miljoene troepe na Korea gestuur. Die oorlog is deur 'n wapensilstand in 1953 beëindig en is tegnies gesproke nog aan die gang. Beide Suid- en Noord-Korea word verdeel deur 'n swaar bewapende gedemilitariseerde sone.
In 1960, het 'n studenteopstand gelei tot die bedanking van president Syngman Rhee, wie se regering outokraties en korrup geword het. Dit het verder gelei tot 'n tydperk van burgerlike onrus en politieke onsekerheid. Generaal Park Chung-hee het die daaropvolgende jaar het 'n militêre staatsgreep uitgevoer (die sogenaamde "5.16 staatsgreep") en is in 1961 as president aangestel. Hy het die pos beklee tot en met sy sluipmoord op in 1979. Sy leierskap is gekenmerk deur 'n vestiging van 'n snelgroeiende uitvoerekonomie, maar ook politieke onderdrukking.
Die jaar na die sluipmoord op Park is deur politieke onrus gevolg. In 1980 het Generaal Chun Doo-hwan 'n suksesvolle staatsgreep uitgevoer en die oorgangsregering van Choi Gyu Hwa (voormalige premier onder Park) omvergewerp. Chun se magsoorname het 'n nasionale protesaksie en 'n pleidooi vir demokratisering uitgelok. In Gwangju in die Suid Jeolla provinsie het Chun se spesiale magte die stad ingestuur om studente en burgerlikes wat onder die vaandel van 'n